বাংলাদেশ আওয়ামীলীগ-এর সাথে ভারতের সাথে, বিশেষ করে ভারতীয় জাতীয় কংগ্রেস’র সঙ্গে সখ্যতা সবার কাছেই জানা। আমরা এ নিয়ে আমাদের দেশের অভ্যান্তরে, বিশেষ করে বিএনপি’র রাজনৈতিক প্রচারণায়, আওয়ামী বিরোধিতার ইস্যুতে ‘আওয়ামী ভারত সখ্যতা’ ইতোপূর্বে বেশ জোড়ালোভাবে কাজে এসেছে সেই ৯০ সাল থেকে। দেখেছি নব্বই-এর নির্বাচনে ভারত বিরোধিতার জিগির জনগনকে গলধকরণ করিয়ে কীভাবে রাতারাতি হিরো বনে গিয়েছিল বিএনপি? সেবার শুধুমাত্র ভারত বিরোধী স্লোগানেই বিএনপি আওয়ামী লীগকে ঘায়েল করতে পেরেছিল, পেয়েছিল দেশের শাসনভার। এমনও ঘটনার স্বাক্ষী আমরা হয়েছি, ভারতের রাষ্ট্রপতির বাংলাদেশ ভ্রমনে, সমস্ত সৌজন্যবোধ আর বাঙালি আতিথেয়তার ঐতিহ্য জলাঞ্জলী দিয়ে, শুধুমাত্র ভারত বিরোধী অবস্থান জনগনের কাছে সুস্পষ্টভাবে পৌছে দেবার সুযোগ নিতেই বিএনপি নেত্রী বেগম খালেদা জিয়া শ্রী প্রনব মুখার্জির সাথে দেখা করেন নি।